《金陵寓中送陈仲慈复任苍梧》
明代·李之世

蓟门握手自何年，白下重逢话旧缘。共以萍踪怜去住，即看岐旧异风烟。

三山暂驻朝天舄，五岭还浮下濑船。南北干戈犹未定，迟君铜柱勒燕然。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。